CELEX: 
Language: sk
Date: 2017-04-05 00:00:00
Title: VYKONÁVACIE NARIADENIE KOMISIE (EÚ) …/... ktorým sa mení vykonávacie nariadenie Komisie (EÚ) 2015/378, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 514/2014 vzhľadom na vykonanie postupu ročného schválenia účtov a vykonanie overenia súladu

VYKONÁVACIE NARIADENIE KOMISIE (EÚ) …/...
            
            
               z 5. 4. 2017,
            
            
               ktorým sa mení vykonávacie nariadenie Komisie (EÚ) 2015/378, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 514/2014 vzhľadom na vykonanie postupu ročného schválenia účtov a vykonanie overenia súladu
            
            
               EURÓPSKA KOMISIA,
            
            
               so zreteľom na Zmluvu o fungovaní Európskej únie,
            
            
               so zreteľom na nariadenie Európskeho parlamentu a Rady (EÚ) č. 514/2014 zo 16. apríla 2014, ktorým sa stanovujú všeobecné ustanovenia o Fonde pre azyl, migráciu a integráciu a o nástroji pre finančnú podporu v oblasti policajnej spolupráce, predchádzania trestnej činnosti, boja proti trestnej činnosti a krízového riadenia
                  1
               , a najmä jeho článok 47 ods. 6,
            
            
               keďže:
            
            
               (1)V rámci prvého ročného schválenia účtov vykonaného podľa článku 1 vykonávacieho nariadenia Komisie (EÚ) 2015/378
                  2
                sa zdôraznila potreba objasniť situáciu v súvislosti s ročnými sumami predbežného financovania, ktoré nie sú plne zúčtované na základe predloženej ročnej účtovnej závierky.
            
            
               (2)Je potrebné upraviť vykonávanie overenia súladu a najmä pravidlá týkajúce sa kritérií na určenie úrovne finančnej opravy, ktorú môže Komisia po ukončení uvedeného postupu podľa článku 47 nariadenia (EÚ) č. 514/2014 uplatniť.
            
            
               (3)S cieľom zaistiť právnu istotu a rovnaké zaobchádzanie v prípade všetkých členských štátov je potrebné objasniť kritériá na určenie nedostatkov brániacich účinnému fungovaniu systémov riadenia a kontroly, definovať hlavné typy týchto nedostatkov a stanoviť kritériá na určenie úrovne finančnej opravy.
            
            
               (4)Vykonávacie nariadenie Komisie (EÚ) 2015/378 by sa preto malo zmeniť.
            
            
               (5)Opatrenia stanovené v tomto nariadení sú v súlade so stanoviskom Výboru fondov pre azyl, migráciu a integráciu a vnútornú bezpečnosť,
            
            
               PRIJALA TOTO NARIADENIE:
            
            
               Článok 1
            
            
               Vykonávacie nariadenie Komisie (EÚ) 2015/378 sa mení takto:
            
            
               1.Článok 1 sa mení takto:
            
            
               a)Odsek 6 sa nahrádza takto:
            
            
               „6. Keď je suma prijatá Komisiou v rozhodnutí o schválení ročných účtov za rozpočtový rok N nižšia ako ročná suma predbežného financovania za rozpočtový rok N, ročná suma predbežného financovania sa zúčtuje oproti sume schválenej Komisiou. Všetky zostávajúce sumy predbežného financovania sa zúčtujú pri nasledujúcom schvaľovaní účtov.
            
            
               b)Prvý pododsek sa uplatňuje aj v prípadoch, keď členský štát vykáže v predložených ročných účtoch nulovú platbu.“
            
         
         
            
               c)Odsek 7 sa vypúšťa.
            
            
               2.Vkladajú sa tieto články:
            
            
               „Článok 3a
            
            
               Kritériá na určenie nedostatkov brániacich účinnému fungovaniu systému riadenia a kontroly
            
            
               1.
                     Komisia pri svojom posudzovaní účinného fungovania systému riadenia a kontroly vychádza z výsledkov všetkých dostupných auditov vykonaných členskými štátmi, útvarmi Komisie a Dvorom audítorov, z výsledkov vyšetrovaní vykonaných Európskym úradom pre boj proti podvodom alebo z iných informácií o dodržiavaní kritérií určenia uvedených v článku 2 ods. 1 delegovaného nariadenia Komisie (EÚ) č. 1042/2014*.
            
            
               Posúdenie Komisie sa týka prostredia vnútornej kontroly národného programu, činností zodpovedného orgánu v oblasti riadenia a kontroly a kontrolných a audítorských činností orgánu auditu a vychádza z overenia dodržiavania hlavných požiadaviek stanovených v tabuľke 1 prílohy.
            
            
               2.
                     Dodržiavanie hlavných požiadaviek uvedených v odseku 1 podľa kategórií stanovených v tabuľke 2 prílohy sa použije na posúdenie účinného fungovania každého príslušného úradu a na vyvodenie celkového záveru týkajúceho sa systému riadenia a kontroly. V celkovom závere o systéme riadenia a kontroly sa zohľadnia všetky poľahčujúce alebo priťažujúce faktory.
            
            
               3.  Keď sa pri posudzovaní dospeje k záveru, že hlavné požiadavky 2, 4, 5, 8, 11, 12 alebo 14 stanovené v tabuľke 1 prílohy, alebo dve či viaceré z ďalších hlavných požiadaviek v uvedenej tabuľke patria do kategórií 3 alebo 4 stanovených v tabuľke 2 prílohy, táto skutočnosť sa považuje za druh závažného nedostatku brániaceho účinnému fungovaniu systému riadenia a kontroly.
            
            
               Článok 3b
            
            
               Kritériá pre uplatňovanie finančných opráv a určovanie ich úrovne
            
            
               1.
                     Komisia uplatní finančné opravy, keď zistí jednu alebo viac jednotlivých alebo systémových nezrovnalostí, prípadne jeden alebo viac nedostatkov brániacich účinnému fungovaniu systému riadenia a kontroly (ďalej len „systémové nedostatky“).
            
            
               Na účely tohto nariadenia je nezrovnalosť každé porušenie práva Únie alebo vnútroštátneho práva alebo každé porušenie vnútroštátnych predpisov vyplývajúce z konania alebo opomenutia zo strany príjemcu alebo príjemcov, dôsledkom čoho je alebo by bolo poškodenie všeobecného rozpočtu Európskej únie tým, že bol zaťažený neoprávneným výdavkom.
            
            
               Suma finančnej opravy sa určí podľa možnosti na individuálnom základe a zodpovedá presnej výške výdavku, ktorým bol neoprávnene zaťažený všeobecný rozpočet Únie.
            
            
               Keď Komisia zistí nezrovnalosti v reprezentatívnej vzorke výdavkov v celom národnom programe alebo v jeho časti, ale overenie správnosti ostatných výdavkov nie je nákladovo efektívne, oprava sa môže určiť extrapoláciou výsledkov preskúmania vzorky na zvyšok súboru, z ktorého bola vzorka vybratá.
            
            
               Keď Komisia zistí systémové nezrovnalosti alebo systémové nedostatky, ale opravu nie je možné presne vyčísliť, a to ani extrapoláciou, na výdavok vykázaný v súvislosti s dotknutou časťou systému sa v súlade s orientačnými kritériami a stupnicami stanovenými v odsekoch 2 a 3 uplatní paušálna finančná oprava.
            
            
               Paušálne opravy možno uplatniť aj v súvislosti s jednotlivými nezrovnalosťami.
            
            
               2.
                     Pri stanovovaní úrovne paušálnej opravy sa zohľadnia tieto prvky:
            
            
               a)miera závažnosti nezrovnalosti alebo systémového nedostatku vo vzťahu k celkovému systému alebo k jeho časti, alebo k typom vykázaných výdavkov;
            
            
               b)miera rizika vzniku ujmy, ktorému bol rozpočet Únie v dôsledku nezrovnalosti alebo systémového nedostatku vystavený;
            
            
               c)zraniteľnosť výdavkov voči podvodom v dôsledku nezrovnalosti alebo systémového nedostatku;
            
         
         
            
               d)všetky poľahčujúce alebo priťažujúce faktory.
            
            
               3.
                     Výška opravy sa stanoví takto:
            
            
               a)keď sú nezrovnalosť alebo nezrovnalosti, prípadne systémový nedostatok alebo systémové nedostatky natoľko zásadné, časté alebo rozšírené, že predstavujú úplné zlyhanie systému ohrozujúce zákonnosť a správnosť všetkých príslušných výdavkov, uplatní sa paušálna sadzba vo výške 100 %;
            
            
               b)keď sú nezrovnalosť alebo nezrovnalosti, prípadne systémový nedostatok alebo systémové nedostatky natoľko časté a rozšírené, že predstavujú mimoriadne závažné zlyhanie systému ohrozujúce zákonnosť a správnosť veľmi veľkej časti príslušných výdavkov, uplatní sa paušálna sadzba vo výške 25 %;
            
            
               c)keď sú nezrovnalosť alebo nezrovnalosti, prípadne systémový nedostatok alebo systémové nedostatky spôsobené tým, že systém funguje len čiastočne, nedostatočne alebo nepravidelne, čím je ohrozená zákonnosť a správnosť značnej časti príslušných výdavkov, uplatní sa paušálna sadzba vo výške 10 %;
            
            
               d)keď sú nezrovnalosť alebo nezrovnalosti, prípadne systémový nedostatok alebo systémové nedostatky spôsobené tým, že systém funguje nestabilne, čím je ohrozená zákonnosť a správnosť značnej časti príslušných výdavkov, uplatní sa paušálna sadzba vo výške 5 %.
            
            
               V súlade so zásadou proporcionality môže byť táto sadzba znížená na 2 %, ak sa 5 % sadzba opravy nepovažuje vzhľadom na charakter a závažnosť nezrovnalosti alebo systémového nedostatku za opodstatnenú.
            
            
               4.   Ak sa v dôsledku toho, že príslušný orgán v príslušnom rozpočtovom roku v nadväznosti na uplatnenie finančnej opravy neprijal vhodné nápravné opatrenia, v nasledujúcom rozpočtovom roku zistí rovnaká nezrovnalosť alebo nezrovnalosti, prípadne nedostatok alebo nedostatky, sadzba paušálnej opravy sa vzhľadom na pretrvávanie nezrovnalosti alebo nezrovnalostí, prípadne nedostatku alebo nedostatkov môže zvýšiť na úroveň, ktorá nepresahuje najbližšiu ďalšiu úroveň na stupnici stanovenej v odseku 3.
            
            
               *
                     Delegované nariadenie Komisie (EÚ) č. 1042/2014 z 25. júla 2014, ktorým sa dopĺňa nariadenie (EÚ) č. 514/2014, pokiaľ ide o určenie zodpovedných orgánov a ich riadiace a kontrolné zodpovednosti a postavenie a povinnosti orgánov auditu (Ú. v. EÚ L 289, 3.10.2014, s. 3).“
            
            
               3.Dopĺňa sa nová príloha uvedená v prílohe k tomuto nariadeniu.
            
            
               Článok 2
            
            
               Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            
            
               Toto nariadenie je záväzné v celom rozsahu a priamo uplatniteľné v členských štátoch v súlade so zmluvami.
            
            
               V Bruseli 5. 4. 2017
            
            
               
                     Za Komisiu
               
               
                     predseda
                     Jean-Claude JUNCKER
               
            
         
         
            
                  
                     (1)
                  Ú. v. EÚ L 150, 20.5.2014, s. 112. 
               
               
                  
                     (2)
                  Vykonávacie nariadenie Komisie (EÚ) 2015/378 z 2. marca 2015, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 514/2014 vzhľadom na vykonanie postupu ročného schválenia účtov a vykonanie overenia súladu (Ú. v. EÚ L 64, 7.3.2015, s. 30).
               
            
      
    ---documentbreak--- 
      
         
         
            
               PRÍLOHA
            
            
                „PRÍLOHA 
            
            
               Hlavné požiadavky na systémy riadenia a kontroly a ich klasifikácia, pokiaľ ide o ich účinné fungovanie
            
            
               (uvedené v článku 3a nariadenia (EÚ) 2015/378)
            
            
            
               Tabuľka 1
            
            
               Hlavné požiadavky
            
            
                     
                  
                  
                     
                        Hlavné požiadavky na systémy riadenia a kontroly
                     
                  
                  
                     
                  
                  
                     
                        Príslušné orgány/úrady
                     
                  
                  
                     
                  
                  
                     
                        Rozsah pôsobnosti 
                     
                  
               
                     
                        1
                     
                  
                  
                     
                        Vhodný opis a rozdelenie funkcií a primerané systémy podávania správ a monitorovania v prípadoch, keď zodpovedný orgán poverí vykonávaním úloh iný subjekt 
                     
                  
                  
                     
                        Zodpovedný orgán / Poverený orgán
                     
                  
                  
                     
                        Vnútorné prostredie
                     
                  
               
                     
                        2
                     
                  
                  
                     
                        Primeraný výber projektov 
                     
                  
                  
                     
                        Zodpovedný orgán / Poverený orgán
                     
                  
                  
                     
                        Kontrolné činnosti 
                     
                  
               
                     
                        3
                     
                  
                  
                     
                        Primerané informácie poskytované prijímateľom, potenciálnym prijímateľom a verejnosti
                     
                  
                  
                     
                        Zodpovedný orgán / Poverený orgán
                     
                  
                  
                     
                        Interné informácie a komunikácia 
                     
                  
               
                     
                        4
                     
                  
                  
                     
                        Primerané kontroly
                     
                  
                  
                     
                  
                  
                     
                        Zodpovedný orgán / Poverený orgán
                     
                  
                  
                     
                        Kontrolné činnosti
                     
                  
               
                     
                        5
                     
                  
                  
                     
                        Účinné systémy a postupy na zabezpečenie toho, aby boli všetky dokumenty týkajúce sa výdavkov a kontrol uchovávané s cieľom zaistiť primerané kontrolné záznamy (audit trail)
                     
                  
                  
                     
                        Zodpovedný orgán / Poverený orgán
                     
                  
                  
                     
                        Kontrolné činnosti
                     
                  
               
                     
                        6
                     
                  
                  
                     
                        Spoľahlivé počítačové systémy na účely vedenia účtovníctva, uchovávania a prenosu finančných údajov a údajov o ukazovateľoch, ako aj na účely monitorovania a podávania správ
                     
                  
                  
                     
                        Zodpovedný orgán / Poverený orgán
                     
                  
                  
                     
                        Kontrolné činnosti/Interné informácie a komunikácia
                     
                  
               
                     
                        7
                     
                  
                  
                     
                        Účinné vykonávanie postupov na predchádzanie, odhaľovanie a nápravu nezrovnalostí vrátane primeraných opatrení na boj proti podvodom
                     
                  
                  
                     
                        Zodpovedný orgán / Poverený orgán
                     
                  
                  
                     
                        Kontrolné činnosti
                     
                  
               
                     
                        8
                     
                  
                  
                     
                        Primerané postupy na vypracovanie ročných účtov, vyhlásenia hospodárskeho subjektu a ročného súhrnu záverečných správ o audite a vykonaných kontrol
                     
                  
                  
                     
                        Zodpovedný orgán / Poverený orgán
                     
                  
                  
                     
                        Kontrolné činnosti
                     
                  
               
                     
                        9
                     
                  
                  
                     
                        Primeraný a úplný účtovný záznam o spätne získateľných, vrátených a zrušených sumách 
                     
                  
                  
                     
                        Zodpovedný orgán / Poverený orgán
                     
                  
                  
                     
                        Kontrolné činnosti 
                     
                  
               
                     
                        10
                     
                  
                  
                     
                        Vhodný opis a rozdelenie funkcií, funkčná nezávislosť od zodpovedného orgánu a primerané systémy na zabezpečenie toho, aby každý iný subjekt, ktorý vykonáva audity, mal nevyhnutnú funkčnú nezávislosť a zohľadňoval medzinárodne uznávané audítorské štandardy
                     
                  
                  
                     
                        Orgán auditu
                     
                  
                  
                     
                        Vnútorné prostredie
                     
                  
               
                     
                        11
                     
                  
                  
                     
                        Primerané systémové audity
                     
                  
                  
                     
                  
                  
                     
                        Orgán auditu
                     
                  
                  
                     
                        Kontrolné činnosti
                     
                  
               
                     
                        12
                     
                  
                  
                     
                        Primerané audity výdavkov
                     
                  
                  
                     
                  
                  
                     
                        Orgán auditu
                     
                  
                  
                     
                        Kontrolné činnosti
                     
                  
               
                     
                        13
                     
                  
                  
                     
                        Primerané audity účtov
                     
                  
                  
                     
                  
                  
                     
                        Orgán auditu
                     
                  
                  
                     
                        Kontrolné činnosti
                     
                  
               
                     
                        14
                     
                  
                  
                     
                        Primerané postupy na poskytnutie spoľahlivých stanovísk audítora a audítorských správ
                     
                  
                  
                     
                        Orgán auditu
                     
                  
                  
                     
                        Kontrolné činnosti
                     
                  
               
            
               Tabuľka 2
            
            
            
               Klasifikácia hlavných požiadaviek na systémy riadenia a kontroly, pokiaľ ide o ich fungovanie
            
            
                     
                        Kategória 1
                     
                  
                  
                     
                        Funguje dobre. Sú potrebné iba menšie zlepšenia alebo nie sú potrebné žiadne zlepšenia.
                     
                  
               
                     
                        Kategória 2
                     
                  
                  
                     
                        Funguje. Sú potrebné určité zlepšenia.
                     
                  
               
                     
                        Kategória 3
                     
                  
                  
                     
                        Funguje čiastočne. Sú potrebné výrazné zlepšenia.
                     
                  
               
                     
                        Kategória 4
                     
                  
                  
                     
                        V podstate nefunguje.